CELEX: 62018CN0610
Language: da
Date: 2018-09-25 00:00:00
Title: Sag C-610/18: Anmodning om præjudiciel afgørelse indgivet af Centrale Raad van Beroep (Nederlandene) den 25. september 2018 — AFMB Ltd m.fl. mod Raad van bestuur van de Sociale verzekeringsbank

17.12.2018   
            
            
               DA
            
            
               Den Europæiske Unions Tidende
            
            
               C 455/21
            
         
      Anmodning om præjudiciel afgørelse indgivet af Centrale Raad van Beroep (Nederlandene) den 25. september 2018 — AFMB Ltd m.fl. mod Raad van bestuur van de Sociale verzekeringsbank
      (Sag C-610/18)
      (2018/C 455/31)
      Processprog: nederlandsk
      
         Den forelæggende ret
      
      Centrale Raad van Beroep
      
         Parter i hovedsagen
      
      
         Appellanter: AFMB Ltd m.fl.
      
         Indstævnt: Raad van bestuur van de Sociale verzekeringsbank
      
         Præjudicielle spørgsmål
      
      
                  1)
               
               
                  
                              A.
                           
                           
                              Skal artikel 14, stk. 2, litra a), i forordning (EØF) nr. 1408/71 (1) fortolkes således, at internationale lastbilchauffører under omstændigheder som i hovedsagerne må anses for at have lønnet beskæftigelse som medlemmer af det kørende personale hos:
                              
                                          a.
                                       
                                       
                                          den transportvirksomhed, som har hvervet chaufførerne, og for hvilken disse i et ubegrænset tidsrum fuldstændigt skal stå til faktisk rådighed, som udøver den faktiske ledelsesbeføjelse over chaufførerne, og som faktisk bærer lønomkostningerne, eller
                                       
                                    
                                          b.
                                       
                                       
                                          den virksomhed, som har indgået en formelig arbejdsaftale med chaufførerne, og som ifølge aftale med den i punkt a. nævnte transportvirksomhed udbetalte løn til chaufførerne og betalte bidrag heraf i den medlemsstat, hvor denne virksomhed har hjemsted, og ikke i den medlemssat, hvor den i punkt a. nævnte transportvirksomhed har hjemsted;
                                       
                                    
                                          c.
                                       
                                       
                                          såvel den i punkt a. nævnte virksomhed som den i punkt b. nævnte virksomhed?
                                       
                                    
                        
                              B.
                           
                           
                              Skal artikel 13, stk. 1, litra b), i forordning (EF) nr. 883/2004 (2) fortolkes således, at under omstændigheder som i hovedsagerne er arbejdsgiveren for chaufførerne med lønnet beskæftigelse:
                              
                                          a.
                                       
                                       
                                          den transportvirksomhed, som har hvervet chaufførerne, og for hvilken disse i et ubegrænset tidsrum fuldstændigt skal stå til faktisk rådighed, som udøver den faktiske ledelsesbeføjelse over chaufførerne, og som faktisk bærer lønomkostningerne, eller
                                       
                                    
                                          b.
                                       
                                       
                                          den virksomhed, som har indgået en formelig arbejdsaftale med chaufførerne, og som ifølge aftale med den i punkt a. nævnte transportvirksomhed udbetalte løn til chaufførerne og betalte bidrag heraf i den medlemsstat, hvor denne virksomhed har hjemsted og ikke i den medlemssat, hvor den i punkt a. nævnte transportvirksomhed har hjemsted;
                                       
                                    
                                          c.
                                       
                                       
                                          såvel den i punkt a. nævnte virksomhed som den i punkt b. nævnte virksomhed?
                                       
                                    
                        
            
                  2)
               
               
                  Såfremt den i spørgsmål 1A, litra b), og i spørgsmål 1B, litra b), omhandlede virksomhed under omstændigheder som i hovedsagerne må betragtes som arbejdsgiver:
                  Gælder de særlige betingelser, hvorunder arbejdsgivere som vikarbureauer eller andre formidlere af midlertidigt arbejde kan påberåbe sig de i artikel 14, stk. 1, litra a), i forordning (EØF) nr. 1408/71 og i artikel 12 i forordning (EF) nr. 883/2004 indeholdte undtagelser fra beskæftigelseslandsprincippet, i hovedsagerne også helt eller delvis analogt for anvendelsen af artikel 14, stk. 2, litra a), i forordning (EØF) nr. 1408/71 og artikel 13, stk. 1, litra b), i forordning (EF) nr. 883/2004?
               
            
                  3)
               
               
                  Såfremt den i spørgsmål 1A, litra b), og i spørgsmål 1B, litra b), omhandlede virksomhed under omstændigheder som i hovedsagerne må betragtes som arbejdsgiver, og spørgsmål 2 besvares benægtende:
                  Udgør de i denne anmodning gengivne faktiske omstændigheder og forhold en situation, der må fortolkes som misbrug af EU-retten og/eller misbrug af EFTA-retten? I bekræftende fald, hvad er virkningen heraf?
               
            
         (1)  Rådets forordning (EØF) nr. 1408/71 af 14.6.1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet (EFT 1971, L 149, s. 2).
      
         (2)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT 2004, L 166, s. 1).